పివిఆర్ రాజా

పీవీఆర్ రాజా  (PVR Raja) గా పేరొందిన పెనుమత్స వెంకట రామరాజు (జ. 1985 జూన్ 1) ఒక భారతీయ సంగీత దర్శకుడు, స్వరకర్త,
గేయ రచయిత, సంగీత ఉపాధ్యాయుడు మరియు గిటారిస్ట్. "లఘుచిత్రాల ఇళయరాజా", "షార్ట్ ఫిలిమ్స్ మాస్ట్రో" గా తెలుగు లఘు చిత్ర పరిశ్రమలో జనాదరణ పొందాడు. 250కి పైగా లఘు చిత్రాలకి సంగీత దర్శకత్వం చేసాడు. తెలుగులో అత్యధిక లఘు చిత్రాలకు సంగీతం అందించినందుకు గాను ఇండియా బుక్ ఆఫ్ రికార్డ్స్ లో స్థానం సంపాదించాడు. విటమిన్ షి, మది తెలుగు చలన చిత్రాలకు సంగీత దర్శకుడు.

వ్యక్తిగత జీవితం 
పి.వి.ఆర్. రాజా తండ్రి చంద్ర శేఖర్ రాజు, తల్లి సత్యవతి.
ఆంధ్రప్రదేశ్ రాష్ట్రము విజయనగరం జిల్లాలో జూన్ 1, 1985 లో జన్మించాడు. మహారాజా ప్రభుత్వ సంగీత నృత్య కళాశాల లో భరతనాట్యం మరియు షాలోమ్స్ మ్యూజిక్ స్కూల్లో గిటారు నేర్చుకున్నాడు. 2005 లో డిగ్రీ పూర్తి చేసి, సినిమా అవకాశాల కోసం హైదరాబాదు చేరుకున్నాడు. హైదరాబాదులో హిందూ పబ్లిక్ స్కూల్, శ్రద్ధ సెంటర్ ఫర్ స్పెషల్ ఎడ్యుకేషన్ మరియు సెయింట్ ఆల్ఫోన్సాస్ స్కూల్స్ లో రాజా సంగీత ఉపాధ్యాయుడిగా పని చేసాడు.

సినిమా జీవితం 
పీ.వీ.ఆర్. రాజా హైదరాబాద్ వచ్చి సినిమాల్లో అనేక విభాగాలలో సహాయకుడిగా, సంగీత దర్శకుడు ఆర్.పి. పట్నాయక్ దగ్గర ఉంటూనే 2011  వరకు పాఠశాలల్లో సంగీత ఉపాధ్యాయుడిగా పని చేసాడు. ఎం.ఆర్. ప్రొడక్షన్స్ ఒక్క క్షణం లఘుచిత్రం రాజాకీ సంగీత దర్శకుడిగా వందవ చిత్రం. మది తెలుగు చలన చిత్రంతో వెండితెరకు సంగీత దర్శకుడిగా అరంగేట్రం చేసాడు.

లఘు చిత్ర ప్రయాణం  

దర్శకుడు పూరీ జగన్నాథ్ సొంత నిర్మాణ సంస్థ వైష్ణో అకాడమి నిర్మించిన ఆర్య 3 లఘు చిత్రంతో పీ వీ ఆర్ రాజా సంగీత దర్శకుడిగా అరంగేట్రం చేసాడు. నటుడు, రచయిత ఎల్. బి. శ్రీరామ్ స్వీయ నిర్మాణంలో చిత్రించిన పది కి పైగా లఘు చిత్రాలకు పైగా పివిఆర్ రాజా సంగీతం అందించాడు. నటి రోజా సెల్వమణి నిర్మించిన వన్ అవర్ షార్ట్ ఫిలింకి బాక్గ్రౌండ్ స్కోర్ అందించాడు. అన్నపూర్ణ స్టూడియోస్ నిర్మించిన ఆత్మ రామ ఆనంద రమణ లఘు చిత్రానికి రాజా సంగీతం సమకూర్చాడు. ప్రముఖ దర్శకుడు రామ్ గోపాల్ వర్మ స్వయంగా నిర్వహించిన స్పార్క్ ఓటిటి కాంటెస్ట్ లో రాజా సంగీతం చేసిన మూడు చిత్రాలు టాప్ 5 లో అవార్డులు సొంతం చేసుకున్నాయి. 2017 లో తాను చేసిన లఘు చిత్రాలకి వరుసగా 7 సార్లు ఉత్తమ సంగీత దర్శకుడిగా అవార్డులు సొంతం చేసుకున్నాడు.

సాదించిన అవార్డులు

సంగీత పోటీలలో 
 - 2005 విజయనగరం జిల్లా స్థాయి యువజనోత్సవ పోటీలలో తృతీయ స్థానం.
 - 2007 చెన్నై లో ఎ. ఆర్. రెహమాన్ నిర్వహించిన హూ.. లలల్లా .. మ్యూజిక్‌ బ్యాండ్‌ హంట్‌ లో పాల్గొని షాలోమ్స్ బ్యాండ్  తరుపున టాప్‌ 18 లో నిలిచాడు.
 - 2011 ప్రకాశం జిల్లా యువజనోత్సవ పోటీలలో ప్రధమ స్థానం సాధించాడు.
 - 2011 హైదరాబాద్‌ లో జరిగిన రాష్ట్ర స్థాయి యువజనోత్సవ పోటీలలో సొంతంగా రాసి కంపోజ్‌ చేసుకున్న పాటకు లైట్‌ మ్యూజిక్‌ విభాగంలో రాష్ట్ర స్థాయి అవార్డు.
 - 2011 ప్రతి ఏటా భారత ప్రభుత్వం నిర్వహించే జాతీయ స్థాయి యువజనోత్స పోటీలలో ఉమ్మడి సమైక్య ఆంధ్ర ప్రదేశ్‌ తరుపున ప్రధమ స్థానం లో నిలిచి, గిటారు విభాగంలో ఉదయపూర్‌ రాజస్థాన్‌లో జరిగిన జాతీయ స్థాయి పోటిలకి ఎంపిక అయ్యాడు.
 - 2013 హైదరాబాద్‌ టైమ్స్‌ ఫ్రెష్‌ పేస్‌ 2013 కంపిటిషన్స్‌ లో ఫైనల్స్‌ కి ఎంపిక అయ్యాడు.
 - 2016 తెలుగు షార్ట్‌ ఫిలిమ్స్‌ లో నిరంతర సంగీత సేవలకు గాను షార్ట్‌ ఫిలిం డైమండ్‌ అవార్డు (నవరత్నాలు)తో సత్కరించారు.

షార్ట్‌ ఫిలిమ్స్‌లో 
 - 2016 లోటస్‌ ఫిలిమ్ అవార్డ్స్‌ ఉత్తమ సంగీత దర్శకుడు (ఇట్లు మీ లైలా)
 - 2017 ఉదయ్ కిరణ్ సినీ అవార్డ్స్ ఉత్తమ సంగీత దర్శకుడు (ఊపిరిలో ఊపిరిగా)
 - 2017 లోటస్ ఫిలిం అవార్డ్స్ ఉత్తమ సంగీత దర్శకుడు (ఆకాశమంత ప్రేమ)
 - 2017 స్టార్ హంట్ ఉత్తమ సంగీత దర్శకుడు (ఇట్లు మీ లైలా)
 - 2017 గాయత్రి సినీ అవార్డ్స్ ఉత్తమ సంగీత దర్శకుడు (హ్యాపీ ఎండింగ్)
 - 2017 దృశ్య షార్ట్ స్టోరీస్ బిగ్ ఐడియాస్ ఉత్తమ సంగీత దర్శకుడు (లాస్ట్ కాల్)
 - 2017 సఖి ఈవెంట్స్ వరుణ్ బజాజ్ అవార్డ్స్ ఉత్తమ సంగీత దర్శకుడు (ఊపిరిలో ఊపిరిగా)
 - 2017 తానా ఇంటర్నేషనల్‌ తెలుగు షార్ట్‌ ఫిలిమ్ ఫెస్టివల్‌ ఉత్తమ సంగీత దర్శకుడు (ఇట్లు మీ లైలా)
 - 2018 లోటస్‌ ఫిలిమ్ అవార్డ్స్‌ ఉత్తమ సంగీత దర్శకుడు (ఒక్క క్షణం)
 - 2018 ఉదయ్ కిరణ్ సినీ అవార్డ్స్ ఉత్తమ సంగీత దర్శకుడు (ఒక్క క్షణం)
 - 2018 స్టూడియో వన్ షార్ట్ ఫిలిం అవార్డ్స్ బెస్ట్ మ్యూజిక్ డైరెక్టర్ నామినీ (ఒక్క క్షణం)
 - 2020 సౌత్ ఇండియన్ ఇంటర్నేషనల్ మూవీ అవార్డులు సైమా షార్ట్‌ ఫిలిమ్ అవార్డ్స్‌ బెస్ట్‌ మ్యూజిక్‌ డైరెక్టర్‌ నామినీ (అంతరార్ధం)

ఇండియా బుక్ ఆఫ్ రికార్డ్స్
అత్యధిక సంఖ్యలో తెలుగు లఘు చిత్రాలకి సంగీత స్వరకర్తగా పని చేసినందుకు 2023 సంవత్సరంలో పివిఆర్ రాజా ఇండియా బుక్ ఆఫ్ రికార్డ్స్ లో స్థానం సంపాదించాడు.

జాబితా 
 విటమిన్ షి (2020)
 మది (2022)

డిస్కోగ్రఫీ

చలన చిత్రాలు

ఆల్బమ్ పాటలు

లఘు చిత్రాలు

స్వతంత్ర చిత్రాలు

వెబ్ సిరీసులు

మూలాలు

బయటి లింకులు 

 *

పివిఆర్ రాజా
జీవిస్తున్న ప్రజలు
తెలుగు కళాకారులు
తెలుగువారిలో సంగీతకారులు
విజయనగరం జిల్లా వ్యక్తులు
ఆంధ్రప్రదేశ్ వ్యక్తులు
సంగీత దర్శకులు
సినిమా దర్శకులు
సినిమా రచయితలు
సంగీత గురువులు
తెలుగు సినిమా సంగీత దర్శకులు
ఆంధ్ర విశ్వవిద్యాలయం పూర్వ విద్యార్థులు
మహారాజా ప్రభుత్వ సంగీత నృత్య కళాశాల పూర్వ విద్యార్థులు‎